21/10/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23966 Comunidade de Augas do lugar de Santa Uxía (Dumbría)

Marcelino Cambeiro Sambade, con DNI XXXXXXXXX, en representación da Comunidade de Augas do lugar de Santa Uxía, solicita de Augas de Galicia un caudal de 0,1 litros/segundo de augas procedente de dous mananciais no lugar de Santa Uxía, parroquia de O Ézaro (Santa Uxía), Concello de Dumbría (A Coruña), con destino ao abastecemento doméstico e gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.23966 As características do aproveitamento son: SOLICITANTE: Comunidade de Augas do lugar de Santa Uxía REPRESENTANTE: Marcelino Cambeiro Sambade CAUDAL: 0,1 litros/segundo DESTINO: abastecemento doméstico e gandeiro ORIXE: dous mananciais: Campo Teixo (entre as parcelas 247, 246 e 620 do plg.29) e Fonte Grande (na parcela 648 do polg.29) LUGAR: Santa Uxía PARROQUIA: O Ézaro (Santa Uxía) CONCELLO: Dumbría (A Coruña) O aproveitamento consiste na captación de augas subterráneas recollidas en sendas arquetas de 1.20 m de altura e de 0.80 m de diámetro, de dous mananciais: o primeiro denominado Campo Teixo, de nova construción, localizarase entre varias parcelas do polígono 29, propiedade de varios veciños do lugar, a parcela de Joaquín Lestón polo treito de “Levante da Pena” e as de María e Darling Felix Guiñazu polo treito de “Cova e Campo Teixo”; e o segundo coñecido por Fonte Grande, xa feito, localizado na parcela 648 do polígono 29, propiedade de José Ramón Ramos Lema. A condución das augas farase por medio dun tubo de PVC de 40 mm de diámetro ata un depósito localizado na parcela 478 do polígono 34, a escasos metros do segundo manancial, e a uns 1.200 m do primeiro. As propiedades particulares atravesadas pola condución serían no treito longo as de: Kamile Blok Cieza (parcela 618), Alvaro Esteban Naara Chavanel Ilyes (619 e 472), Francisco Joao Nuñez de Prado Fernandez de Arcaya (473), Alvaro Esteban Naara Chavanel Ilyes (606), Gloria Elizabe Kreis Bonal (476 e 478); e no treito curto as de: José Ramón Ramos Lema (648) e José Antonio Romero Lestón (569); todas no polígono 29. Do dito depósito parten dúas tubaxes principais de distribución de PVC de 40 mm de diámetro, a primeira duns 300 metros de lonxitude que abastece á vivenda máis próxima; a segunda tubaxe, do mesmo material e diámetro, ramifícase sucesivamente en varios ramais de lonxitudes variables, ata chegar ás vivendas do resto dos comuneiros, incluída a casa rural. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dumbría ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 6 de outubro de 2010 O xefe do Servizo Territorial da Zona Galicia Centro Amaury Thioune Sighiartau